**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: [dome@tukums.lv](mailto:dome@tukums.lv)

**ĀRKĀRTAS SĒDES PROTOKOLS**

Tukumā

**2018.gada 15.jūnijā Nr.13**

Ārkārtas sēde sasaukta 2018.gada 15.jūnijā plkst. 13:00 Talsu ielā 4, Tukumā.

Sēdi plkst. 13:00 atklāj un vada Tukuma novada Domes priekšsēdētājs Ēriks Lukmans.

Sēdi protokolē Administratīvās nodaļas vadītāja Ritma Skudra.

Tiek nodrošināta sēdes tiešraide tīmekļa vietnē www.tukums.lv.

Sēdē piedalās:

deputāti: Arvīds Driķis, Jānis Eisaks, Sergejs Kovaļovs, Dace Lebeda, Kaspars Liepa, Modris Liepiņš, Ēriks Lukmans, Normunds Rečs, Ludmila Reimate, Guna Roze, Aivars Volfs (nepiedalās deputāti: Reinis Duksītis, Edmunds Grīnbergs, Artis Jomerts, Ilvars Ozoliņš, Daiga Reča, Agris Zvaigzneskalns – citu darbu dēļ),

- Tumes un Degoles pagastu pārvaldes vadītāja Lidija Legzdiņa,

Domes administrācijas darbinieki:

- Administratīvās nodaļas vadītāja Ritma Skudra,

- Īpašumu nodaļas vadītājs Viesturs Bērzājs,

- sabiedrisko attiecību speciāliste Anda Kubiliusa,

- datortīklu administrators Viktors Rūsa,

- datortehniķis Anrijs Daile.

Atklāti balsojot, ar 11 balsīm par (Arvīds Driķis, Jānis Eisaks, Sergejs Kovaļovs, Dace Lebeda, Kaspars Liepa, Modris Liepiņš, Ēriks Lukmans, Normunds Rečs, Ludmila Reimate, Guna Roze, Aivars Volfs), pret – nav, atturas – nav,

*Tiek apstiprināta ārkārtas sēdes darba kārtība:*

1. Par pašvaldības kustamās mantas – zāģbaļķu, nekustamajā īpašumā „Ozoliņu kapi”, Tumes pagastā, Tukuma novadā, izsoles rezultātiem.

2. Par pašvaldības nekustamā īpašuma “Jauncīruļi”, Degoles pagastā, Tukuma novadā, izsoles rezultātu apstiprināšanu.

1.§.

**Par pašvaldības kustamās mantas – zāģbaļķu, nekustamajā**

**īpašumā „Ozoliņu kapi”, Tumes pagastā, Tukuma novadā,**

**izsoles rezultātiem**

ZIŅO: Ēriks Lukmans – Domes priekšsēdētājs

JAUTĀJUMI – nav

DEBATES: Aivars Volfs, Viesturs Bērzājs

Atklāti balsojot, ar 11 balsīm par (Arvīds Driķis, Jānis Eisaks, Sergejs Kovaļovs, Dace Lebeda, Kaspars Liepa, Modris Liepiņš, Ēriks Lukmans, Normunds Rečs, Ludmila Reimate, Guna Roze, Aivars Volfs), pret – nav, atturas – nav,

NOLEMJ: lēmumu “Par pašvaldības kustamās mantas – zāģbaļķu, nekustamajā īpašumā „Ozoliņu kapi”, Tumes pagastā, Tukuma novadā, izsoles rezultātiem” pieņemt (lēmums pievienots).

2.§.

**Par pašvaldības nekustamā īpašuma “Jauncīruļi”,**

**Degoles pagastā, Tukuma novadā, izsoles rezultātu**

**apstiprināšanu**

ZIŅO: Ēriks Lukmans – Domes priekšsēdētājs

JAUTĀJUMI – nav

DEBATES: Aivars Volfs

Atklāti balsojot, ar 11 balsīm par (Arvīds Driķis, Jānis Eisaks, Sergejs Kovaļovs, Dace Lebeda, Kaspars Liepa, Modris Liepiņš, Ēriks Lukmans, Normunds Rečs, Ludmila Reimate, Guna Roze, Aivars Volfs), pret – nav, atturas – nav,

NOLEMJ: lēmumu “Par pašvaldības nekustamā īpašuma “Jauncīruļi”, Degoles pagastā, Tukuma novadā, izsoles rezultātu apstiprināšanu” pieņemt (lēmums pievienots).

Tukuma novada Domes ārkārtas sēde tiek slēgta plkst. 13:07.

Sēdi vadīja

Domes priekšsēdētājs Ē.Lukmans

Protokolēja

Administratīvās nodaļas vadītāja R.Skudra

Protokols parakstīts 15.06.2018.

NORAKSTS

**L Ē M U M S**

Tukumā

2018.gada 15.jūnijā prot.Nr.13, 1. §.

**Par pašvaldības kustamās mantas – zāģbaļķu,**

**nekustamajā īpašumā „Ozoliņu kapi”, Tumes pagastā,**

**Tukuma novadā, izsoles rezultātiem**

Tukuma novada Domes Īpašumu apsaimniekošanas un privatizācijas komisijas 2018.gada 6.jūnijā rīkotajā pašvaldības kustamās mantas – zāģbaļķu nekustamajā īpašumā „Ozoliņu kapi”, Tumes pagastā, Tukuma novadā, kadastra apzīmējums 90840030097, apjoms 345,43 m3 (turpmāk – Zāģbaļķi), izsolē piedalījās viens pretendents. Sabiedrība ar ierobežotu atbildību „X”, kuru pārstāvēja prokūrists X, nosolot augstāko summu 23550,00 EUR(divdesmit trīs tūkstoši pieci simti piecdesmit eiro) (izsoles sākumcena 23500,00 EUR), ieguva tiesības noslēgt Zāģbaļķu pirkuma līgumu.

Saskaņā ar Publiskas personas mantas atsavināšanas likuma 34.panta otro daļu „*Institūcija, kas organizē mantas atsavināšanu, izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas”,* savukārt likuma 30.panta pirmā daļa nosaka, ka *„Piedāvātā augstākā summa jāsamaksā par nosolīto [...] kustamo mantu – nedēļas laikā no izsoles dienas, ja izsoles noteikumi neparedz citu termiņu. Iemaksātā nodrošinājuma (16.pants) summa tiek ieskaitīta pirkuma summā”.*

Zāģbaļķu pirkuma maksa 2018.gada 13.jūnijā ir samaksāta pilnā apmērā.

Pamatojoties uz likuma „Par pašvaldībām” 14.panta pirmās daļas 2.punktu, 21.panta pirmās daļas 19.punktu, Publiskas personas mantas atsavināšanas likuma 34.panta otro daļu, 36.panta pirmo daļu (*Publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu*) un Tukuma novada Domes Īpašumu apsaimniekošanas un privatizācijas komisijas 2018.gada 6.jūnijā organizētās izsoles rezultātiem:

1. apstiprināt pašvaldības kustamās mantas – zāģbaļķu nekustamajā īpašumā „Ozoliņu kapi”, Tumes pagastā, Tukuma novadā, ar kadastra apzīmējumu 90840030097, izsoles rezultātus un par izsoles uzvarētāju atzīt sabiedrību ar ierobežotu atbildību „X”, reģistrācijas Nr.X, juridiskā adrese X, Talsi, kurai ir tiesības noslēgt Zāģbaļķu pirkuma līgumu par pirkuma maksu 23550,00 EUR(divdesmit trīs tūkstoši pieci simti piecdesmit eiro),

2. uzdot Juridiskajai nodaļai sagatavot Zāģbaļķu pirkuma līgumu un Domes priekšsēdētāja vietniekam Aivaram Volfam 30 (trīsdesmit) dienu laikā pēc izsoles rezultātu apstiprināšanas noslēgt Zāģbaļķu pirkuma līgumu ar sabiedrību ar ierobežotu atbildību „Latvijas Mežsaimniecība”,

3. izsoles rezultātus publicēt pašvaldības tīmekļa vietnē [www.tukums.lv](http://www.tukums.lv/) pēc šā lēmuma spēkā stāšanās dienas.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

Domes priekšsēdētājs (personiskais paraksts) Ē.Lukmans

NORAKTS PAREIZS

Tukuma novada Domes

Administratīvās nodaļas vadītāja R.Skudra

NORAKSTS

**L Ē M U M S**

Tukumā

2018.gada 15.jūnijā prot.Nr.13, 2. §.

**Par pašvaldības nekustamā īpašuma**

**“Jauncīruļi”, Degoles pagastā, Tukuma novadā,**

**izsoles rezultātu apstiprināšanu**

Tukuma novada Domes Īpašumu apsaimniekošanas un privatizācijas komisijas 2018.gada 6.jūnijā rīkotajā pašvaldības nekustamā īpašuma “Jauncīruļi”, Degoles pagastā, Tukuma novadā, kadastra Nr.9046 003 0063, 17,6 ha kopplatībā (turpmāk - Nekustamais īpašums) izsolē piedalījās viens pretendents. Akciju sabiedrība “X”, kuru pārstāvēja valdes locekle X, nosolot vienu soli (izsoles sākumcena 75500,00 EUR), ieguva tiesības noslēgt Nekustamā īpašuma pirkuma līgumu, par 75600,00 EUR (septiņdesmit pieci tūkstoši seši simti eiro).

Saskaņā ar Publiskas personas mantas atsavināšanas likuma 34.panta otro daļu „*Institūcija, kas organizē mantas atsavināšanu, izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas”,* savukārt likuma 30.panta pirmā daļa nosaka, ka *„Piedāvātā augstākā summa jāsamaksā par nosolīto nekustamo īpašumu divu nedēļu laikā [...] no izsoles dienas, ja izsoles noteikumi neparedz citu termiņu. Iemaksātā nodrošinājuma (16.pants) summa tiek ieskaitīta pirkuma summā”.*

Nekustamā īpašuma pirkuma maksa 2018.gada 12.jūnijā ir samaksāta pilnā apmērā.

Pamatojoties uz likuma „Par pašvaldībām” 14.panta pirmās daļas 2.punktu, Publiskas personas mantas atsavināšanas likuma 34.panta otro daļu, 36.panta pirmo daļu (*Publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu*) un Tukuma novada Domes Īpašumu apsaimniekošanas un privatizācijas komisijas 2018.gada 6.jūnijā organizētās izsoles rezultātiem:

1. apstiprināt pašvaldības nekustamā īpašuma “Jauncīruļi”, Degoles pagastā, Tukuma novadā, izsoles rezultātus un par izsoles uzvarētāju atzīt akciju sabiedrību “X”, reģistrācijas Nr.X, juridiskā adrese X, Tume, Tumes pagasts, Tukuma novads, kurai ir tiesības noslēgt Nekustamā īpašuma pirkuma līgumu par pirkuma maksu 75600,00 EUR (septiņdesmit pieci tūkstoši seši simti eiro),

2. uzdot Juridiskajai nodaļai sagatavot Nekustamā īpašuma pirkuma līgumu un Domes priekšsēdētāja vietniekam Aivaram Volfam 30 (trīsdesmit) dienu laikā pēc izsoles rezultātu apstiprināšanas noslēgt Nekustamā īpašuma pirkuma līgumu ar akciju sabiedrību “X”,

3. izsoles rezultātus publicēt pašvaldības tīmekļa vietnē [www.tukums.lv](http://www.tukums.lv/) pēc šā lēmuma spēkā stāšanās dienas.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

Domes priekšsēdētājs (personiskais paraksts) Ē.Lukmans

NORAKSTS PAREIZS

Tukuma novada Domes

Administratīvās nodaļas vadītāja R.Skudra